ddrg/super_eurlex huggingface dataset:
Rådets beslutning

af 19. februar 2004

om vedtagelse af et supplerende forskningsprogram, som Det Fælles Forskningscenter skal udføre for Det Europæiske Atomenergifællesskab

(2004/185/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 7,

under henvisning til det forslag, Kommissionen har fremsat efter samråd med Det Videnskabelige og Tekniske Udvalg,

under henvisning til udtalelse fra Styrelsesrådet for Det Fælles Forskningscenter (FFC), og

ud fra følgende betragtninger:

(1) Inden for rammerne af Det Europæiske Forskningsrum er det supplerende forskningsprogram for højfluxreaktoren (HFR) et af de vigtigste midler, hvormed Den Europæiske Union kan bidrage til en mere sikker nuklear teknologi, til materialeforskning i forbindelse med termonuklear fusion, til grundforskning, til medicinsk forskning og medicinske anvendelser og til uddannelse inden for disse områder.

(2) Bidragene til finansiering af dette supplerende program kommer direkte fra Nederlandene og Frankrig -

VEDTAGET FØLGENDE BESLUTNING:

Artikel 1

Det supplerende forskningsprogram for drift af HFR, i det følgende benævnt "programmet", hvis formål fremgår af bilag I, vedtages herved for en periode på tre år fra den 1. januar 2004.

Artikel 2

Det finansielle bidrag til programmets gennemførelse anslås til ca. 30,6 mio. EUR. Dette bidrags fordeling fremgår af bilag II. I beløbet er der taget hensyn til nedlukning af reaktoren.

Artikel 3

Kommissionen er ansvarlig for programmets udførelse, hvilket den agter at anmode FFC om at stå for. FFC's Styrelsesråd holdes underrettet om programmets forløb.

Artikel 4

Hvert år inden den 15. juni aflægger Kommissionen rapport til Europa-Parlamentet, Rådet og Det Europæiske Økonomiske og Sociale Udvalg om denne beslutnings gennemførelse.

Artikel 5

Denne beslutning er rettet til medlemsstaterne.

Udfærdiget i Bruxelles, den 19. februar 2004.

På Rådets vegne

M. McDowell

Formand

BILAG I

VIDENSKABELIGE OG TEKNISKE MÅL

Programmets formål er især:

1. at holde HFR-reaktoren i drift i mere end 250 dage om året, så man er sikker på at have neutroner til rådighed til eksperimenter

2. at muliggøre rationel udnyttelse af reaktoren i takt med behovene hos forskningsinstitutioner, der har brug for HFR-støtte inden for sådanne områder som forbedring af sikkerheden i bestående kernereaktorer og sundhed, herunder muligheden af at udvikle medicinske isotoper, som dækker behovene inden for lægevidenskabelig forskning og afprøvning af terapeutiske teknikker, fusion, grundforskning og uddannelse samt affaldsforvaltning, herunder muligheden af at udvikle særligt nukleart brændsel til bortskaffelse af våbenplutonium.

BILAG II

FORDELING AF BIDRAGENE

Bidragene til programmet kommer fra Nederlandene og Frankrig.

Disse bidrag fordeler sig således:

Nederlandene: 29,75 mio. EUR

Frankrig: 0,9 mio. EUR

I alt: 30,65 mio. EUR
Kommissionens beslutning

af 10. marts 2004

om ændring af beslutning 2001/106/EF for så vidt angår sædbanker (tyresæd)

(meddelt under nummer K(2004) 709)

(EØS-relevant tekst)

(2004/252/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf(1), særlig artikel 5, stk. 2, og

ud fra følgende betragtninger:

(1) I henhold til direktiv 88/407/EØF, ændret ved direktiv 2003/43/EF(2), er det inden for Fællesskabet tilladt at handle med tyresæd fra tyrestationer og sædbanker, der er godkendt af de kompetente myndigheder i de medlemsstater, hvor de ligger, og de enkelte medlemsstater skal sende en liste over tyrestationer og sædbanker til de øvrige medlemsstater og Kommissionen.

(2) Ved Kommissionens beslutning 2001/106/EF af 24. januar 2001 om fastsættelse af forlægget til listerne over enheder, som medlemsstaterne har godkendt i henhold til forskellige bestemmelser i EF's veterinærforskrifter, og reglerne for fremsendelse af disse lister til Kommissionen(3) er der fastsat regler for, hvordan lister over tyrestationer, som de enkelte medlemsstater har godkendt inden for deres område, skal fremsendes til Kommissionen. I beslutning 2001/106/EF findes der endvidere forlæg til de pågældende lister.

(3) For at tage hensyn til ændringerne af direktiv 88/407/EØF ved direktiv 2003/43/EF vedrørende sædbanker bør anvendelsesområdet for beslutning 2001/106/EF udvides, så beslutningen også omfatter sædbanker (tyresæd).

(4) Beslutning 2001/106/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I og II til beslutning 2001/106/EF ændres som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. marts 2004.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10. Senest ændret ved Kommissionens beslutning 2004/101/EF (EUT L 30 af 4.2.2004, s. 15).

(2) EUT L 143 af 11.6.2003, s. 23.

(3) EFT L 39 af 9.2.2001, s. 39. Ændret ved beslutning 2002/279/EF (EFT L 99 af 16.4.2002, s. 17).

BILAG

I bilag I og II til beslutning 2001/106/EF foretages følgende ændringer:

1) Punkt 2 i bilag I affattes således:

"2. Stationer og sædbanker, der er godkendt i henhold til artikel 5, stk. 1, i direktiv 88/407/EØF, og stationer, der er godkendt i henhold til artikel 5, stk. 1, i direktiv 90/429/EØF."

2) Afsnit II i bilag II affattes således:

"

>PIC FILE= "L_2004079DA.004602.TIF">"
Rådets afgørelse

af 11. marts 2004

om udnævnelse af et nyt medlem af Kommissionen

(2004/250/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 215, stk. 2, og

ud fra følgende betragtning:

Anna DIAMANTOPOULOU trådte tilbage som medlem af Kommissionen den 10. marts 2004. Der skal udnævnes en efterfølger for resten af hendes tjenesteperiode -

TRUFFET FØLGENDE AFGØRELSE:

Artikel 1

Stavros DIMAS udnævnes herved til medlem af Kommissionen for perioden fra den 11. marts 2004 til den 31. oktober 2004.

Artikel 2

Denne afgørelse har virkning fra den 11. marts 2004.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 11. marts 2004.

På Rådets vegne

M. Harney

Formand
Kommissionens beslutning

af 5. marts 2004

om ændring af beslutning 92/260/EØF og 93/197/EØF for så vidt angår midlertidig og anden indførsel af registrerede heste fra Sydafrika til EU

(meddelt under nummer K(2004) 668)

(EØS-relevant tekst)

(2004/241/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), særlig artikel 15, litra a), og artikel 16, og

ud fra følgende betragtninger:

(1) Ved Kommissionens beslutning 92/260/EØF(2) fastsættes der dyresundhedsmæssige betingelser og bestemmelser om udstedelse af sundhedscertifikat for midlertidig indførsel af registrerede heste. Der er deri fastsat en model for dyresundhedscertifikat for midlertidig indførsel af registrerede heste til Den Europæiske Union fra Sydafrika.

(2) Ved Kommissionens beslutning 93/197/EØF(3) fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr. Der er deri fastsat en model for dyresundhedscertifikat for indførsel af registrerede heste til Den Europæiske Union fra Sydafrika.

(3) Kommissionens beslutning 97/10/EF(4) gælder for områdeopdelingen af Sydafrika med henblik på midlertidig og anden indførsel af registrerede heste til EF. De tillægsgarantier, der er fastsat i beslutning 97/10/EF, er for nyligt blevet ændret ved Kommissionens beslutning 2004/117/EF.

(4) For at sikre den indbyrdes sammenhæng bør kravene til oplysningerne om vaccinationsstatus med hensyn til afrikansk hestepest for de heste, certifikaterne vedrører, anført i de modeller til dyresundhedscertifikater, der er fastsat i beslutning 92/260/EØF og 93/197/EØF, bringes i overensstemmelse med tillægsgarantierne fastsat i beslutning 97/10/EF.

(5) Beslutning 92/260/EØF og 93/197/EØF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Litra g) i afsnit III i modellen til sundhedscertifikat F i bilag II til beslutning 92/260/EØF affattes således:

"

>PIC FILE= "L_2004074DA.002001.TIF">"

Artikel 2

Litra g) i afsnit III i modellen til sundhedscertifikat F i bilag II til beslutning 93/197/EØF affattes således:

"

>PIC FILE= "L_2004074DA.002002.TIF">"

Artikel 3

Denne beslutning er rettet til medlemsstaterne.

Udfærdiget i Bruxelles, den 5. marts 2004.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 130 af 15.5.1992, s. 67. Senest ændret ved beslutning 2004/117/EF (EUT L 36 af 7.2.2004, s. 20).

(3) EFT L 86 af 6.4.1993, s. 16. Senest ændret ved beslutning 2004/117/EF.

(4) EFT L 3 af 7.1.1997, s. 9. Senest ændret ved beslutning 2004/117/EF.
Rådets afgørelse

af 8. marts 2004

om ændring af afgørelse 2003/479/EF om ansættelsesvilkårene for udstationerede nationale eksperter og militærpersoner i Generalsekretariatet for Rådet

(2004/240/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 28, stk. 1,

under henvisning til traktaten om oprettelse af Det Europæiske Fællesskab, særlig artikel 207, stk. 2,

under henvisning til afgørelse 2003/479/EF, og

ud fra følgende betragtninger:

(1) I afgørelse 2003/479/EF fastsættes det i artikel 15, stk. 7, at dagpenge og den månedlige godtgørelse tilpasses hvert år uden tilbagevirkende kraft på grundlag af tilpasningen af EU-tjenestemændenes grundløn i Bruxelles og Luxembourg.

(2) Rådet har ved forordning (EF, Euratom) nr. 2148/03 af 5. december 2003 om berigtigelse med virkning fra 1. juli 2002 af vederlag og pensioner for tjenestemænd og øvrige ansatte ved De Europæiske Fællesskaber(1) og (EF, Euratom) nr. 2182/03 af 8. december 2003 om tilpasning med virkning fra den 1. januar 2004 af vederlag og pensioner til tjenestemænd og øvrige ansatte ved De Europæiske Fællesskaber samt af justeringskoefficienterne for disse vederlag og pensioner(2) vedtaget at tilpasse vederlag og pensioner for Fællesskabets tjenestemænd med henholdsvis 3,4 og 1,0 % -

TRUFFET FØLGENDE AFGØRELSE:

Artikel 1

Artikel 15 i afgørelse 2003/479/EF affattes således:

1) Stk. 1 affattes således:

"1. En udstationeret national ekspert har under udstationeringen ret til dagpenge. Hvis afstanden mellem bopælen og udstationeringsstedet er højst 150 km, er dagpengene på 27,96 EUR. Hvis afstanden er over 150 km, er dagpengene på 111,83 EUR."

2) Stk. 2 affattes således:

"2. Hvis en udstationeret national ekspert hverken har fået betalt sine flytteudgifter af generalsekretariatet eller af sin arbejdsgiver, udbetales en ekstra månedlig godtgørelse i henhold til nedenstående tabel:

>TABELPOSITION>

Denne godtgørelse udbetales i slutningen af hver måned."

3) Stk. 4 affattes således:

"4. En udstationeret national ekspert, som i de sidste tre år indtil seks måneder inden udstationeringen havde sin sædvanlige bopæl eller sin hovedbeskæftigelse indtil 150 km fra udstationeringsstedet, får udbetalt dagpenge på 27,96 EUR. Forhold i forbindelse med arbejde, som udføres af en udstationeret national ekspert for en anden medlemsstat end den, hvor udstationeringsstedet er beliggende, eller for en international organisation, tages ikke i betragtning ved anvendelsen af denne bestemmelse."

Artikel 2

Denne afgørelse har virkning fra den første dag i den måned, der følger efter dens vedtagelse.

Udfærdiget i Bruxelles, den 8. marts 2004.

På Rådets vegne

D. Ahern

Formand

(1) EUT L 323 af 10.12.2003, s. 1.

(2) EUT L 327 af 16.12.2003, s. 3.
Kommissionens beslutning

af 5. marts 2004

om listen over virksomheder i Letland, der er godkendt til indførsel af fersk kød til EF

(meddelt under nummer K(2004) 662)

(EØS-relevant tekst)

(2004/229/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 807/2003(2), særlig artikel 4, stk. 1, og artikel 18, stk. 1, litra a) og b), og

ud fra følgende betragtninger:

(1) Virksomheder i tredjelande kan kun godkendes til at udføre fersk kød til EF, hvis de opfylder de generelle og særlige betingelser i direktiv 72/462/EØF.

(2) Sagkyndige fra EF har under et besøg i Letland konstateret, at dyresundhedssituationen her er lige så god som i medlemsstaterne, især hvad angår sygdomme, der kan overføres via kød, og at kontrollen med produktionen af fersk kød gennemføres tilfredsstillende.

(3) I henhold til artikel 4, stk. 3, i direktiv 72/462/EØF har Letland fremsendt oplysninger om de virksomheder, der bør godkendes til at udføre fersk kød til EF.

(4) De virksomheder, Letland peger på, opfylder alle kravene i direktiv 72/462/EØF, så de kan udpeges som slagterier og autoriserede opskæringsvirksomheder, hvorfra der kan tillades indførsel til EU i henhold til direktivets artikel 18.

(5) Et EF-kontrolbesøg har vist, at virksomhedernes hygiejnenormer er tilfredsstillende, og de kan derfor optages på den første liste over virksomheder, som udarbejdes i henhold til direktiv 72/462/EØF, og hvorfra indførsel af fersk kød kan tillades.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

De i bilaget anførte virksomheder i Letland godkendes til udførsel af fersk kød til EF under overholdelse af de betingelser, der er fastsat i direktiv 72/462/EØF, bl.a. i direktivets artikel 18, stk. 1, litra a) og b).

Artikel 2

Denne beslutning anvendes fra den 12. marts 2004.

Artikel 3

Denne beslutning er rettet til medlemsstaterne.

Udfærdiget i Bruxelles, den 5. marts 2004.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EUT L 122 af 16.5.2003, s. 36.

BILAG

Land: Letland

>TABELPOSITION>
Rådets afgørelse

af 19. februar 2004

om beskikkelse af et spansk medlem af Regionsudvalget

(2004/220/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra den spanske regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er efter udløbet af Jordi PUJOL I SOLEYs mandatperiode blevet en plads ledig som medlem af Regionsudvalget, hvilket Rådet blev underrettet om den 4. februar 2004 -

TRUFFET FØLGENDE AFGØRELSE:

Eneste artikel

Pascual MARAGALL I MIRA, Presidente - Gobierno de la Comunidad Autónoma de Cataluña, beskikkes som medlem af Regionsudvalget som efterfølger for Jordi PUJOL I SOLEY for den resterende del af mandatperioden, dvs. indtil den 25. januar 2006.

Udfærdiget i Bruxelles, den 19. februar 2004.

På Rådets vegne

M. McDowell

Formand

(1) EFT L 24 af 26.1.2002, s. 38.
Rådets afgørelse

af 19. februar 2004

om beskikkelse af en østrigsk suppleant til Regionsudvalget

(2004/222/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Østrigs regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som suppleant til Regionsudvalget, efter at Ernst WOLLER er trådt tilbage, hvilket Rådet blev underrettet om den 20. januar 2004 -

TRUFFET FØLGENDE AFGØRELSE:

Eneste artikel

Markus LINHART, Bürgermeister (Bregenz), beskikkes som suppleant til Regionsudvalget som efterfølger for Ernst WOLLER for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 19. februar 2004.

På Rådets vegne

M. McDowell

Formand

(1) EFT L 24 af 26.1.2002, s. 38.
Rådets afgørelse

af 19. februar 2004

om beskikkelse af en spansk suppleant til Regionsudvalget

(2004/221/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra den spanske regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er efter udløbet af Joaquim LLIMONA I BALCELLSs mandatperiode blevet en plads ledig som suppleant til Regionsudvalget, hvilket Rådet blev underrettet om den 4. februar 2004 -

TRUFFET FØLGENDE AFGØRELSE:

Eneste artikel

Joan CARRETERO I GRAU, Consejero de Gobernación y Administraciones Públicas - Gobierno de la Comunidad Autónoma de Cataluña, beskikkes som suppleant til Regionsudvalget som efterfølger for Joaquim LLIMONA I BALCELLS for den resterende del af mandatperioden, dvs. indtil den 25. januar 2006.

Udfærdiget i Bruxelles, den 19. februar 2004.

På Rådets vegne

M. McDowell

Formand

(1) EFT L 24 af 26.1.2002, s. 38.
Rådets afgørelse

af 19. februar 2004

om beskikkelse af en østrigsk suppleant til Regionsudvalget

(2004/219/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Østrigs regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som suppleant til Regionsudvalget, efter at Bernd VÖGERLE er trådt tilbage, hvilket Rådet blev underrettet om den 9. februar 2004 -

TRUFFET FØLGENDE AFGØRELSE:

Eneste artikel

Andreas SCHIEDER, Gemeinderat (Wien), beskikkes som suppleant til Regionsudvalget som efterfølger for Bernd VÖGERLE for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 19. februar 2004.

På Rådets vegne

M. McDowell

Formand

(1) EFT L 24 af 26.1.2002, s. 38.
Kommissionens beslutning

af 31. marts 2004

om EF-tilskud til dækning af Italiens udgifter til udarbejdelse af en EF-fortegnelse over vindyrkningsarealer

(meddelt under nummer K(2004) 1077)

(Kun den italienske udgave er autentisk)

(2004/303/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2392/86 af 24. juli 1986 om udarbejdelse af en fællesskabsfortegnelse over vindyrkningsarealer(1), særlig artikel 9, stk. 3,

efter høring af Komitéen for Den Europæiske Udviklings- og Garantifond for Landbruget, og

ud fra følgende betragtninger:

(1) Efter artikel 9, stk. 1, i forordning (EØF) nr. 2392/86 dækker EF 50 % af de faktiske udgifter til udarbejdelse af EF-fortegnelsen over vindyrkningsarealer i medlemsstaterne og til investeringer i det fornødne edb-udstyr til forvaltning af fortegnelsen.

(2) Italien har efter nævnte forordnings artikel 9, stk. 3, fået udbetalt et forskud, som skal fratrækkes EF-tilskuddet.

(3) Ifølge forordningens artikel 9, stk. 4, anvendes artikel 8 og 9 i Rådets forordning (EF) nr. 1258/1999(2) på EF's finansiering af udarbejdelsen af fortegnelsen.

(4) Italien har sendt Kommissionen de dokumenter, der er nødvendige for at afgøre, hvor stort et tilskud der kan ydes til dækning af udgifterne til udarbejdelse af fortegnelsen.

(5) Kommissionen har foretaget kontrol som fastsat i artikel 9, stk. 2, i forordning (EF) nr. 1258/1999.

(6) Kontrollen har vist, at en del af de udgifter, som Italien har anmeldt, ikke opfylder de betingelser, der er fastsat i retsforskrifterne, og derfor ikke kan finansieres af EF.

(7) Fristen for udarbejdelsen af fortegnelsen i Italien udløb den 31. december 1998. EF bør derfor ikke finansiere udgifterne til de arbejder, som blev udført efter nævnte dato.

(8) Den 7. august 2003 fik Italien meddelelse om vurderingen af, hvilke beløb der kan tages i betragtning, og hvilke beløb der må afvises, fordi de ikke overholder EF-bestemmelserne -

VEDTAGET FØLGENDE BESLUTNING:

Artikel 1

EF deltager i de af Italien afholdte udgifter til udarbejdelse af EF-fortegnelsen over vindyrkningsarealer med det beløb, der er vist i tabellen i bilaget.

Artikel 2

Denne beslutning er rettet til Italien.

Udfærdiget i Bruxelles, den 31. marts 2004.

På Kommissionens vegne

Franz Fischler

Medlem af Kommissionen

(1) EFT L 208 af 31.7.1986, s. 1. Senest ændret ved forordning (EF) nr. 1631/98 (EFT L 210 af 28.7.1998, s. 14).

(2) EFT L 160 af 26.6.1999, s. 103.

BILAG

>TABELPOSITION>
(7)

For at tage hensyn til anmodninger fra visse tredjelande bør det standardpas, der blev fastsat ved beslutning 2003/803/EF for ikke-kommerciel transport inden for Fællesskabet af hunde, katte og fritter, endvidere anerkendes som gyldigt til ikke-kommerciel transport af dyr af de pågældende arter fra tredjelande, der er opført i del B, afdeling 2, i bilag II til forordning (EF) nr. 998/2003 som alternativ til de gældende certifikater for transport fra tredjelande.